ઇરાદા માટે વેદમાં અત્યંત સુંદર શબ્દ પ્રયોજાયો છે. ‘ઇરાદો’ એટલે ‘આકૂતિ’. ઋષિ કહે છેઃ ‘હે પ્રભુ, અમારા ઇરાદા સમાન હો.’ ઇરાદાનો નાળસંબંધ હૃદય સાથે છે. ઋષિ આગળ કહે છે ઃ ‘અમારા હૃદય સમાન હો.’ ઇરાદાની અસમાનતામાંથી કપટ જન્મે છે. કોઈ સભામાં શ્રોતા બગાસું ખાય તે વક્તાને ન ગમે, પરંતુ બગાસું શ્રોતાનો અત્યંત કપટરહિત અને નિખાલસ અભિપ્રાય ગણાય. નરસિંહ મહેતાએ વૈષ્ણવજનનાં લક્ષણો ગણાવ્યાં તેમાં કહ્યુંઃ વૈષ્ણવજન ‘કપટરહિત’ હોય છે. કપટમુક્તિની સાધના આજથી શરૂ! (ક્રમશઃ)